Adatiņas (mikoloģija)

Sēnes adatiņas ir adateņu sēnes augļķermeņa daļa jeb himenofors, kas sastāv no daudzām sīkām, parasti lejup vērstām adatiņām ar sporu veidojošo slāni himēniju uz tām. Tikai dažām klājeniski augošām sēnēm adatiņas sastopamas pa visu virsmu.T.Lesoe, “Sēnes”, Zvaigzne ABC, 1998., 234. lpp. . Adatiņas, tāpat kā gandrīz viss sēnes augļķermenis, sastāv no hifu pinuma.H.Doerfelt, H.Goerner, "Die Welt der Pilze", Urania-Verlag, Leipzig/Jena/Berlin, 1989, . Saskaņā ar novecojušo sistemātiku, kurā sēnes tika iedalītas pēc to izskata, sēnēm ar adatiņām tika iedalīta atsevišķa grupa - adateņu sēnes (Hydnum),“Latvijas Padomju Enciklopēdija”, 1. sējums, 1981., 41. lpp. taču mūsdienās šis dalījums tiek uzskatīts par novecojušu un sēnes ar adatiņām tiek iekļautas vienās rindās ar citām, piemēram, adateņu dzimta tagad ietilpst gaileņu rindā.Mycobank: Hydnum Vairums sēņu ar adatiņām aug uz koksnes un pieder pie dažādām piepēm, taču starp tām ir arī klājeniski vai koraļļveidā augošas, kā arī tradicionālās cepurīšu sēnes.A.Piterāns, E.Vimba, “Zemāko augu sistemātikas praktikums”, Zvaigzne, 1987., 144. lpp. Mikoloģijā pēc molekulārās ģenētikas pētījumiem pēdējos 20 gados tiek uzskatīts, ka adatiņas vairākām sēņu dzimtām atlases ceļā izveidojušās neatkarīgi cita no citas, tāpat kā citi himenofora veidi. 

 Adatiņu atšķirības 

Adatiņas var dažādām sēnēm var atšķirties ar krāsu (kura reizēm mainās līdz ar sēnes vecumu un sporu veidošanos, kuras nokrāso himēniju savā krāsā),  izmēriem un formu, biežu vai retu sakārtojumu, visām vienādu vai dažādu garumu,  mīkstumu, trauslumu vai elastību un vieglumu tās atdalīt no cepurītes. Adatiņu atšķirībām ir liela nozīme sēnes sugas noteikšanā, kas sēņotāju praksē īpaši attiecas uz vēršmēlenēm.A.Balodis, “Rokasgrāmata sēņotājiem”, Liesma, 1974., 106.-108. lpp.

 Skatīt arī 

 Lapiņas
 Sēņošana
 Sēņu sistemātika
 Stobriņi

 Atsauces 

 Ārējās saites 

 Sēnes.lv:Ar adatiņām apakšpusē

Kategorija:Adateņu sēnes
Kategorija:Sēņu morfoloģija